

#

#

# РЕПУБЛИКА БЪЛГАРИЯ

#  Заместник-министър на земеделието, храните и горите

………………………………

……………………………… г.

|  |  |
| --- | --- |
| **ДО****МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ****Г-ЖА ДЕСИСЛАВА ТАНЕВА** | **ОДОБРИЛ,****МИНИСТЪР НА ЗЕМЕДЕЛИЕТО,** **ХРАНИТЕ И ГОРИТЕ:****ДЕСИСЛАВА ТАНЕВА** |

**Д О К Л А Д**

**от Чавдар Маринов – заместник-министър на земеделието, храните и горите**

**Относно:** Проект на Наредба за изменение и допълнение на Наредба № 8 от 2016 г. за условията и реда за изпълнение и контрол на промоционални програми за земеделски и хранителни продукти

**УВАЖАЕМА ГОСПОЖО МИНИСТЪР,**

На основание чл. 35 от Закона за прилагане на Общата организация на пазарите на земеделски продукти на Европейския съюз (ЗПООПЗПЕС), Ви предоставям за одобрение проект на Наредба за изменение и допълнение на Наредба № 8 от 2016 г. за условията и реда за изпълнение и контрол на промоционални програми за земеделски и хранителни продукти (Наредба № 8 от 2016 г.).

С предложените изменения Наредба № 8 от 2016 г. се привежда в съответствие с изискванията на действащия чл. 36 на ЗПООПЗПЕС, изм. - ДВ бр. 106 от 2018 г. Съгласно измененията в чл. 36 на ЗПООПЗПЕС Държавен фонд „Земеделие“ одобрява избора на прилагащи организации на обикновените промоционални програми.

В резултат на получени указания от ЕК относно правилата за прилагане на схема „Промоционални програми“ са разписани условията, при които избраната с конкурсна процедура прилагаща организация може да възлага изпълнението на действията на програмата на подизпълнители и на трети лица.

Проектът на наредба не води до въздействие върху държавния бюджет. Предвидените промени не водят до допълнителна финансова тежест за адресатите.

Проектът на наредба не е свързан с транспониране в националното законодателство на актове на Европейския съюз, поради което към него не е приложена таблица за съответствие със законодателството на Европейския съюз.

Съгласно чл. 26, ал. 3 и 4 от Закона за нормативните актове проектът на наредба за изменение и допълнение на Наредба № 8 от 2016 г., както и докладът (мотивите) до министъра на земеделието, храните и горите, са публикувани на интернет страницата на Министерството на земеделието, храните и горите (МЗХГ) и на Портала за обществени консултации със срок за предложения и становища 30 дни. Получените целесъобразни предложения и бележки от физически и юридически лица са отразени в текста на проекта.

Съгласно чл. 26, ал. 5 от Закона за нормативните актове справката за постъпилите предложения от проведената обществена консултация заедно с обосновка за неприетите предложения е публикувана на интернет страницата на МЗХГ и на Портала за обществени консултации.

Проектът е съгласуван в съответствие с Правилата за изготвяне и съгласуване на проекти на актове в системата на МЗХГ. Направените целесъобразни бележки и предложения са отразени.

**УВАЖАЕМА ГОСПОЖО МИНИСТЪР,**

Във връзка с гореизложеното и на основание чл. 35 от ЗПООПЗПЕС, предлагам да издадете Наредба за изменение и допълнение на Наредба № 8 от 2016 г. за условията и реда за изпълнение и контрол на промоционални програми за земеделски и хранителни продукти.

|  |  |
| --- | --- |
| **Приложения:**  | 1. Проект на Наредба;
2. Справка за отразяване на постъпилите становища;
3. Справка за отразяване на постъпилите предложения от обществената консултация;
4. Постъпили становища.
 |

С уважение,

**Чавдар Маринов**

*Заместник-министър*